Document ID: 32015R0131

KOMMISSIONENS GENNEMFØRELSESFORORDNING (EU) 2015/131
af 23. januar 2015
om ændring af forordning (EF) nr. 1235/2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 834/2007 af 28. juni 2007 om økologisk produktion og mærkning af økologiske produkter og om ophævelse af forordning (EØF) nr. 2092/91 (1), særlig artikel 33, stk. 2 og 3, og artikel 38, litra d), og
ud fra følgende betragtninger:
(1)
Bilag III til Kommissionens forordning (EF) nr. 1235/2008 (2) indeholder en liste over tredjelande, hvis produktionssystem og kontrolforanstaltninger til økologisk produktion af landbrugsprodukter er anerkendt som værende ækvivalente med dem, der er fastsat i forordning (EF) nr. 834/2007.
(2)
Republikken Korea indgav en anmodning i overensstemmelse med artikel 33, stk. 2, i forordning (EF) nr. 834/2007 til Kommissionen om at blive opført på listen i bilag III til forordning (EF) nr. 1235/2008 for visse forarbejdede landbrugsprodukter. Republikken Korea har indsendt de oplysninger, der kræves i henhold til artikel 7 og 8 i nævnte forordning. På grundlag af en gennemgang af disse oplysninger og efterfølgende drøftelser med myndighederne i Republikken Korea og en undersøgelse på stedet af de produktionsregler og kontrolforanstaltninger, der anvendes i Republikken Korea kan det konkluderes, at landets regler for produktion og kontrol af økologiske produktion af forarbejdede landbrugsprodukter til konsum, er ækvivalente med bestemmelserne i forordning (EF) nr. 834/2007. Følgelig bør Republikken Korea optages på listen i bilag III til forordning (EF) nr. 1235/2008 for forarbejdede landbrugsprodukter til konsum (kategori D-produkter).
(3)
Bilag IV til forordning (EF) nr. 1235/2008 indeholder en liste over kontrolorganer og kontrolmyndigheder, der er kompetente til at udføre kontrol og udstede attester i tredjelande med henblik på ækvivalens. Som følge af tilføjelsen af Republikken Korea i bilag III til nævnte forordning, bør de relevante kontrolorganer og kontrolmyndigheder, som indtil nu er anerkendt til import af kategori D-produkter fra Republikken Korea slettes i bilag IV.
(4)
Bilag III og IV til forordning (EF) nr. 1235/2008 bør derfor ændres i overensstemmelse hermed.
(5)
Optagelsen af Republikken Korea på listen i bilag III til forordning (EF) nr. 1235/2008 gælder fra den 1. februar 2015. For at give operatørerne mulighed for at tilpasse sig ændringerne af bilag III og IV til forordning (EF) nr. 1235/2008 bør ændringen af sidstnævnte bilag dog først finde anvendelse efter et stykke tid.
(6)
Foranstaltningerne i denne forordning er i overensstemmelse med udtalelse fra Forskriftsudvalget for Økologisk Produktion -
VEDTAGET DENNE FORORDNING:
Artikel 1
I forordning (EF) nr. 1235/2008 foretages følgende ændringer:
1)
Bilag III ændres i overensstemmelse med bilag I til denne forordning.
2)
Bilag IV ændres i overensstemmelse med bilag II til denne forordning.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Artikel 1, nr. 1), anvendes fra den 1. februar 2015.
Artikel 1, nr. 2), anvendes fra den 1. maj 2015.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. januar 2015.

Labels: 3
18
17
6